Aktivisti Niške Inicijative i Gradskog odbora Nove stranke prelepili su danas na nadvožnjaku na auto-putu Beograd-Niš plakat sa likom Aleksandra Vučića novim - sa likom uzbunjivača iz Krušika.

Nakon što su građani Srbije reagovali na natpis "Budućnost Srbije" sa likom predsednika na nadvožnjaku kod Malčanske petlje, naša akcija je usledila kao logičan iskaz bunta i jasne poruke - da ovu i ovakvu vlast, koja već više od 7 godina napredno unazađuje Srbiju, ne priznajemo, niti ćemo ikada priznati. Pomenuta gradnja, koja vodi niotkuda ni prema čemu, svojevrsna je simbolika aktuelnog režima, koji državu vodi putem laži, kriminala, korupcije i obmana, jedino nepovratno do potpune propasti. Zato su članovi NOVE Niš i Niške inicijative ovom akcijom zajedno ukazali da njihovo zataškavanje afera neće proći nekažnjeno i da se situacija u koju je stavljen Aleksandar Obradović, čovek koji je ukazao na kriminal u Krušiku, kućni pritvor ne bojkotuje, već se za njegovu slobodu bori. Takvi primeri i takvi ljudi jesu oni pored kojih treba da stoji ne samo status uzbunjivača, već i pomenuta parola "Budućnost Srbije". Budućnost ove lepe zemlje nisu lopovi i plagijatori, već oni koji se ne plaše da dignu glas u borbi za bolje sutra naše dece.

Stoga će i Niška inicijativa i Nova stranka nastaviti aktivnu i doslednu borbu koja će već na proleće iduće godine zadati odlučujući udarac napredno trulom režimu na čelu sa predsednikom Vučićem i zauvek ga poslati na smetlište političke istorije, gde mu je i mesto.